recursal/SuperWikiNEXT-32B huggingface dataset:
**טינטין בארץ הסובייטים** (בצרפתית: **Les aventures de Tintin, reporter du "Petit Vingtième"**, au pays des Soviets) הוא הספר הראשון בסדרת הקומיקס "הרפתקאותיו של טינטין" שנכתבה ואוירה על ידי הסופר והצייר הבלגי ארז'ה. רצועות הקומיקס של עלילת הספר הוצגו במהלך שנת 1930 בשחור לבן. הספר לא תורגם לעברית מעולם.

עלילת הספר
----------

טינטין, כתב העיתון "לֶה פּטִי וָנְטייֶם", וכלבו שלג, נשלחים למשימה בברית המועצות. בזמן היציאה מבריסל, מפוצץ סוכן סובייטי השייך לסוכנות OGPU את הרכבת, בטענה שטינטין הוא נוכל קטן שנוסע למוסקבה. טינטין מגיע לברלין ומדווח למשטרה על האירוע, העוצרת אותו, אך הוא נמלט, ומגיע לגבול ברית המועצות. טינטין מובא למשטרה ומספר להם מה קרה, והקומיסר מורה לשוטרים להתעלם ממנו. לאחר שברח שוב, טינטין רואה מפעל סובייטי שעשוי מקרטון, העשן מיוצר משריפת עץ, והם מצלצלים במתכות כדי שהאנגלים יחשבו שהכלכלה הסובייטית חזקה.

טינטין ממשיך בדרכו עד שהוא מגיע לבחירות מקומיות שם הוא רואה שהמתמודדים מכוונים רובים על הבוחרים ומאיימים עליהם שאם לא יבחרו בהם הם ימותו. טינטין עוטה על עצמו סדין לבן ומבריח את המתמודדים על ידי התחזות לרוח רפאים. טינטין מגיע למוסקבה, והסובייטים חושבים שהוא "עני מסריח". הוא מבחין בפקיד ממשלתי המחלק חתיכות לחם לילדים יתומים חסרי בית. כלבו של טינטין, שלגי, גונב כיכר לחם ומביא לילדים. טינטין מבחין שהסובייטים מוכרים את הלחם שלהם על מנת שיקבלו יותר כסף ממדינות אחרות ולהם לא נשאר כלום, ושהמשטרה מאיימת על החקלאים שיביאו להם את כל התירס שלהם. טינטין נכנס בטעות למחנה של הצבא הסובייטי, החיילים מגלים שהוא מתחזה, לוקחים אותו למדבר מושלג ושם הוא הולך לאיבוד. טינטין מגלה כניסה סודית לבית רדוף רוחות, הוא נתפס שם ומספרים לו ש"אתה במחבוא שבו לנין, טרוצקי וסטלין אספו יחד עושר וגנבה מן העם!".

בעזרת שלגי הוא בורח משם, משתלט על מטוס וטס לתוך הלילה, מתרסק ובונה מדחף חדש למטוס מכיוון שהמדחף הישן נשבר. הוא מצליח לתקן את המטוס ונוחת בברלין, משתכר ומתעלף. הוא נתפס על ידי ה-OGPU, וננעל בצינוק. שלגי משחרר אותו בעזרת שלבש על עצמו שטיח של נמר והפושעים נבהלו וברחו. לבסוף טינטין מגלה שה-OGPU רוצים לפוצץ את כל בירות אירופה, וטינטין חוזר לבריסל ושם מקבל פופולריות גדולה.

קישורים חיצוניים
----------------

* האתר הרשמי של טינטין

| הרפתקאותיו של טינטין |
| --- |
| יוצרים ומפתחים | ארז'ה • בוב דה מור • אדגר פ. ז'אקובס |
| דמויות | טינטין • קפטן האדוק • פרופסור קלקולוס • תומסון ותומפסון • ביאנקה קסטאפיורה • דמויות נוספות |
| אוגדנים | טינטין בארץ הסובייטים • טינטין בקונגו • טינטין באמריקה • הסיגרים של פרעה • הלוטוס הכחול • האוזן השבורה • האי השחור • שרביטו של אוטוקר • הסרטן בעל צבתות הזהב • הכוכב המסתורי • תעלומת ה"חד-קרן" • אוצרו של רקהם האדום • שבעת כדורי הבדולח • אסירי השמש • ארץ הזהב השחור • הטיסה לירח • החוקרים על הירח • פרשת קלקולוס • כרישי הים האדום • טינטין בטיבט • תעלומת תכשיטי הזמרת • טיסה 714 לסידני • טינטין והפיקורוס • טינטין ואלף ארט |
| סרטים | הסרטן בעל צבתות הזהב (1947) • טינטין וגיזת הזהב (1961) • טינטין והתפוזים הכחולים (1964) • טינטין ומקדש השמש (1969) • טינטין ואגם הכרישים (1972) • הרפתקאות טינטין: תעלומת החד-קרן (2011) |
| סדרות טלוויזיה | הרפתקאותיו של טינטין מאת ארז'ה (1958 - 1962) • הרפתקאותיו של טינטין (1991 - 1992) |
**אוגוסט פליקס פושון** (בצרפתית: **Auguste Félix Fauchon**; ‏4 בינואר 1856 – 3 ביולי 1945) היה שף, אופה-פטיסייה ואיש עסקים צרפתי ידוע בתחום המזון.

ביוגרפיה
--------

אוגוסט פליקס פושון נולד באלון (Ellon), קלבדוס, הגיע לפריז ב-1885; החל את הקריירה שלו כשהסתובב בשווקים והציע פירות וירקות מביתו בנורמנדי ארבע עונות בשנה. בשנה שאחרי-כן הוא פתח בכיכר המדלן מעדנייה שהציעה מוצרי מזון בעלי איכות גבוהה (מכולת, עופות, בשר, גבינות, עוגות וממתקים, יינות ואלכוהול), כולם מצרפת בלבד; את הלקוחות שהתעניינו ברכישת מוצרים אקזוטיים הוא הפנה לחברו הדיאר (Hediard).

נוכח הצלחת העסק שלו, הוא פתח מאפייה ב-1895 ושלוש שנים אחר-כך פתח את "חדר התה הגדול" בכיכר המדלן 24. ב-1900 השיק את המרתפים הגדולים של יינות-האיכות של חנויות פושון ברחוב רי דה לה קומט, ליד האינווליד. בין שתי מלחמות העולם פתח שירות קייטרינג. בזמן זה, פושון, גם נתן את שמו למיני קפה, שוקולדים, תה, וריבות; הללו נבחרו היטב ושוגרו ללקוחות בצרפת ומחוצה לה, בכך היה המותג הראשון של מזון יוקרה. לאחר מותו של מייסדה, החלה חנות פושון לרכוש מוצרי מזון יוקרתיים מארבעה קצוות תבל.

פושון הלך לעולמו בפריז.

לקריאה נוספת
------------

* **Larouse Gastronomique**, Clarkson Potter, New York, 2001, page 473.

* ישראל אהרוני, **במטבח הצרפתי**, הוצאת מודן, תל אביב, 1995, עמ' 18–21.

קישורים חיצוניים
----------------

* 

* אתר האינטרנט הרשמי של אוגוסט פושון
* האתר של פושון
* על פושון, בעכבר עולם
* רענן רוגל, מעדניית פושון בפריז חוגגת 120 שנות טעמים, "אכול ושאטו", 9.1.2006
* ערן אלדר, הכי טעים באירופה: המעדניות של(הקישור אינו פעיל), "מגלים", 31/08/2003
* על פושון, "טריפי"
* שאול מידן, מעדנייה מהאגדות בפריז(הקישור אינו פעיל), "גלובוסמן"
* תמי לויאב, עיר העוגות: 5 קונדיטוריות מומלצות בפריז, באתר ynet, 14 ביוני 2010

|  |  |
| --- | --- |
| בקרת זהויות עריכת הנתון בוויקינתונים | 
* Léonore: 137888

 |
**ברנאר פיקאר** (בצרפתית: **Bernard Picart** או: **Picard**;‏ 11 ביוני 1673 - 8 במאי 1733) היה שרטט, חרט ומאייר ספרים צרפתי שפעל באמסטרדם במאה ה-18. נודע בעיקר בשל עבודותיו על טקסים דתיים ומנהגים תרבותיים של עמים שונים.

ביוגרפיה
--------

פיקאר נולד בפריז, למד ציור ופיסול באקדמיה המלכותית לציור ופיסול (אנ'). ב-1696 עשה את החורף באנטוורפן וקיבל הזמנות עבודה רבות בטרם חזר לצרפת בסוף 1698. בפריז ניהל את סדנת האמנות של אביו, ולאחר מות אשתו וילדיהם, עקר להאג יחד עם הביבליוגרף פרוספר מרשאן (אנ') בשל אווירת החופש הדתי ששררה ברפובליקה ההולנדית. שם הצטרפו לקבוצת אמנים שנמלטו לרפובליקה מסיבות דומות.

ב-1711 עברו פיקאר ומרשאן לאמסטרדם. ב-1712 נישא בשנית לאנה וינסנט בהארלם, התאזרח באמסטרדם והצטרף לגילדה מקומית.

פיקאר נודע בעיקר בשל ספרו "Cérémonies et coutumes religieuses de tous les peuples du monde" (בתרגום חופשי: "טקסים ומנהגים דתיים של כל העמים בעולם"), שיצא לאור בכמה כרכים החל מ-1723 וכלה ב-1743. הספר כלל 266 תחריטים שתיארו טקסים של יהודים, נוצרים, הינדים, מוסלמים ועמי אסיה ואמריקה. ליצירתם, הסתמך פיקאר על תיאורים של נוסעים וסוחרים ועל אוספים של פסלים הודים. הספר זכה להצלחה רבה, למרות שספג גינויים מהכנסייה הקתולית.

פיקאר אייר גם ספרים רבים נוספים, בשיתוף עם אמנים מקומיים כמו חרארד הוט (אנ') וארנולד הוברקן. וב-1723 פתח בית ספר לאמנות התחריט. 

פיקאר מת ב-1733 ונקבר בכנסייה הוולונית באמסטרדם (אנ'). הוא הותיר אחריו אוסף גדול של רישומים ותחריטים.

קישורים חיצוניים
----------------

ויקישיתוף מדיה וקבצים בנושא **ברנאר פיקאר** בוויקישיתוף
* פיקאר, ברנאר באתר ביוגרפיה גרמנית (אנ') (מבוסס על הערך בביוגרפיה הגרמנית הכללית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007266685805171
* AAG: 7768
* BNE: XX1077364
* BnF: cb11919656h (data)
* BPN: 30572435
* CANTIC: a10585928
* DSI: 9977
* GND: 123379636
* ICCU: RAVV057484
* ISNI: 0000 0001 2280 899X
* KulturNav: fc8426ea-db9d-4655-9d15-e5414525260b
* LCCN: n79112983
* NGV: 3476
* NKC: ola2004219939
* NLA: 35717948
* NLG: 218560
* NTA: 07012471X
* RKD: 63267
* SELIBR: 284046
* SNAC: w6319wbr
* SUDOC: 027071723
* Trove: 1056153
* ULAN: 500001805
* VcBA: 495/36797
* VIAF: 64010408
* WorldCat: lccn-n79112983

 |
**בס מהלך**, או בקיצור **ווק**, (באנגלית: **Walking bass**) הוא מושג בג'אז ובמוזיקה בכלל, המשמש על מנת לתאר תפקיד בס מסוים, בו על נגן הקונטרבס (בדרך כלל, לעיתים גיטרה בס או אפילו קלידים ופסנתר) להחזיק ולשמר את הקצב במוזיקה, על ידי ניגון של רבעים בצורה מונוריתמית - כלומר, ללא קצבים מסובכים, אלא בעיקר מקצב קבוע.

הבס המהלך הוא מאולתר בדרך כלל, ונבנה על פי ההרמוניה של הקטע. בכל תיבה מנסה הבסיסט, באלתורו ובדרכו שלו, להעביר את ה"צבע" והגוון של האקורד בצלילים הנמוכים. בדרך כלל, הרבע הראשון והשלישי בתיבה (שהם הפעמות החזקות בתיבה) יהיו אחד מצלילי האקורד המנוגן על ידי הכלים ההרמונים האחרים. לדוגמה, כאשר מנוגן ברקע האקורד דו מינור, אשר מורכב מן התווים דו, מי במול וסול, ישתדל הבסיסט לנגן בפעמות החזקות בתיבה את אחד מהתווים הללו.

רבים חושבים שאין לבס המהלך שום פונקציה מלבד שמירת הקצב ונתינת בסיס הרמוני. דבר זה אינו נכון, מכיוון שלבס המהלך ישנו גם תוכן מוזיקלי. מאחורי כל תפקיד בס מהלך ישנו רעיון, לעיתים קרובות יצירתי ומרשים. מלבד זאת, הבס המהלך מהווה חלק חשוב מאוד מהעברת התחושה, הגרוב ומצב הרוח של המוזיקה, בעיקר בג'אז, כמו סווינג, בי בופ והארד בופ. בסיסט מוצלח יצליח לנגן תפקיד בס מהלך שלא רק ישרת את המטרות הבסיסיות שמאחורי הבס המהלך (שמירת קצב ובסיס הרמוני), אלא יהיה גם מלודי, יצירתי ומעניין.

דוגמה לבס המהלך המפורסם בבלוז
**תמי זר** (נולדה ב-13 בפברואר 1957) היא סופרת ועיתונאית ישראלית.

ביוגרפיה
--------

תמי זר נולדה לז'אן ופנינה זר בקיבוץ נווה ים. בילדותה חייתה בגבעתיים. את מרבית חייה הבוגרים בילתה בתל אביב. מסוף שנות ה-70 עד סוף שנות ה-80 התגוררה בלונדון, שם למדה משחק בכיתות האמן של Doreen Cannon. לאחר מכן שחקה וכתבה הצגות בתיאטרון שוליים ועבדה עם הבמאית והמשוררת Mimi Khalvati.

מאז חזרתה לישראל בסוף שנות השמונים, עובדת כעיתונאית פרילנסרית ומנחה סדנאות כתיבה, מלווה כותבים ועובדת כסופרת צללים בארץ ובחול. כתבותיה התפרסמו בעיתונים ומגזינים בישראל ובעולם. בין השאר כיסתה את האינתיפאדה השנייה ואת מלחמת לבנון השנייה עבור העיתון לוס אנג'לס טיימס

בשנת 2010 פרסמה את Oost West, ספר העוסק בחברה הישראלית הספר ראה אור בהולנד ונכתב בשיתוף פעולה עם העיתונאית ההולנדית שפרה הרשברג. הפרויקט נתמך על ידי קרן BJP ההולנדית לפרויקטים עיתונאים.

ב-2013 פרסמה את הרומן **טרינידד** (הוצאת מודן).

קישורים חיצוניים
----------------

**על הספר "טרינידד"**:

* אתר למנויים בלבד מיה סלע, למה הסופרת תמי זר הרחיקה עד טרינידד, באתר הארץ, 30 ביוני 2013
* כרמית ספיר ויץ, מי סופר: תמי זר נחושה להגיע לטרינידד, באתר nrg‏, 3 ביולי 2013
* ירין כץ, ביקורת ספרים: טרינידד/ תמי זר, באתר "קורא בספרים", 26 באוגוסט 2013

הערות שוליים
------------

1. ↑  דוגמאות:  

	* Weddings on the Front Line
	* בדרך המשי, באתר גלובס, 4 בספטמבר 2002
	* נא להדליק פלאפונים, באתר ynet
	* טלנובלה סינית, באתר גלובס, 8 בנובמבר 2001
2. ↑  Israelis Stream Back Home From Egypt - Los Angeles Times
3. ↑  Oost West: familieportretten uit Israël, באתר אמאזון
4. ↑  FondsBJP | Verleent financiële steun aan journalistieke projecten, biografieën en andere vormen van non-fictie

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007518911105171
* VIAF: 281435746
* WorldCat (עם VIAF): 281435746

 |
**ג'יגולו אמריקאי** (באנגלית: **American Gigolo**) הוא סרט קולנוע אמריקאי מסוגת דרמת פשע שיצא ב-1980 בכיכובו של ריצ'רד גיר. פול שרדר כתב וביים את הסרט, שנחשב הראשון בטרילוגיית סרטים העוסקים באדם בודד; הסרטים הבאים שביים בטרילוגיה זו היו "שינה טרופה" (1992) ו"ההולך" (2007).

תקציר העלילה
------------

הסרט מתאר את המתרחש בנפשו של **ג'וליאן קיי** (ריצ'רד גיר), ג'יגולו מצליח מלוס אנג'לס, שעיסוקו הוא קיום יחסים עם נשים תמורת תשלום. ג'וליאן הוא נרקיסיסט ונהנתן, ומתקשה ליצור קשר רגשי ארוך טווח עם נשים. באחד ממפגשיו הוא מכיר את **מישל סטראטון** (לורן האטון (אנ')), אשתו של פוליטיקאי מקומי, והיא מביעה בו עניין.

לאחר שנשלח על ידי הסרסור **ליאון ג'יימס** (ביל דיוק (אנ')) למפגש עם כלכלן מקומי שמבקש ממנו לקיים יחסים עם אשתו כאשר הוא צופה בהם, מתברר כי האישה נרצחה. חוקר המשטרה **ג'ו סאנדיי** (הקטור אליזונדו) נשלח לחקור את ג'וליאן כחשוד המרכזי ברצח. **ליסה** (קיי קאלן (אנ')), לקוחה שעימה היה ג'וליאן בליל הרצח, מסרבת להעיד לטובתו ולספק לו אליבי, כדי להגן על שמה הטוב. ג'וליאן נעשה מיואש, בגדיו ומראהו נעשים מרושלים, והוא מתחיל לנהוג במכונית פשוטה במקום מכוניתו היוקרתית.

בעימות שהוא עורך מול ליאון, הסרסור ששלח אותו למפגש עם האישה שנרצחה, מתוודה ליאון כי הרוצח הוא ג'יגולו צעיר אחר, וכי הוא ניסה להפליל את ג'וליאן. אך לאחר העימות, ג'וליאן דוחף בטעות את ליאון מעבר למעקה המרפסת, והוא נופל אל מותו. ללא הוכחות לחפותו, ג'וליאן מוכנס לכלא ומחכה למשפטו. אך מישל מסכנת את שמה ומספקת לו אליבי כדי שיוכל להשתחרר.

הפקה
----

המועמד לתפקיד הראשי היה תחילה השחקן ג'ון טרבולטה, אך הוא ביטל את השתתפותו בסרט. ג'ולי כריסטי, שהייתה אמורה לגלם את מישל, ביטלה את השתתפותה כאשר ריצ'רד גיר נבחר להחליף את טרבולטה; במקומה נבחרה לורן האטון.

הבמאי והתסריטאי פול שרדר אמר כי הושפע מהסרט הצרפתי "הכייס" (1959), של הבמאי רובר ברסון, בעת עבודתו על הסרט. שני הסרטים מושפעים מנושא "החטא ועונשו" ודנים בעניין זה.

הסרט תרם לעלייה בקריירה של גיר. צולמה בו סצנת העירום הפרונטלי הראשונה של שחקן הוליוודי בכיר. בגדיו המסוגננים של גיר עוצבו על ידי המעצב האיטלקי ג'ורג'יו ארמני, שהפך בעקבות הסרט לכוכב עולה בעולם העיצוב בארצות הברית.

פסקול הסרט, אותו כתב והפיק ג'ורג'ו מורודר, זכה להצלחה והגיע למקום השביעי במצעד בילבורד 200 האמריקאי. השיר הידוע ביותר בפסקול הוא "Call me", בביצועה של להקת בלונדי.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **ג'יגולו אמריקאי** |

* "ג'יגולו אמריקאי", במסד הנתונים הקולנועיים IMDb (באנגלית)
* "ג'יגולו אמריקאי", באתר נטפליקס
* "ג'יגולו אמריקאי", באתר AllMovie (באנגלית)
* "ג'יגולו אמריקאי", באתר Rotten Tomatoes (באנגלית)
* "ג'יגולו אמריקאי", באתר Box Office Mojo (באנגלית)
* "ג'יגולו אמריקאי", באתר Metacritic (באנגלית)
* "ג'יגולו אמריקאי", באתר אידיבי
* "ג'יגולו אמריקאי", תסריט הסרט באתר Scripts.com (באנגלית)
* "ג'יגולו אמריקאי", במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb16473856p (data)
* GND: 7539301-3
* VIAF: 223418142
* WorldCat (עם VIAF): 223418142

 |
**פרובינציית מרילנד** הייתה משלוש עשרה המושבות בצפון אמריקה אשר התנתקו מן ממלכת בריטניה הגדולה ב-1776 בית הכרזת העצמאות של ארצות הברית.

היסטוריה
--------

אזור מפרץ צ'סאפיק נחקר לראשונה על ידי קפטן ג'ון סמית', מייסד היישוב הראשון בארצות הברית ג'יימסטאון, כבר במאה ה-16 ונכלל בשטח שקיבל סר ג'ון קלברט, לורד בולטימור, מהמלך צ'ארלס הראשון. לורד בולטימור, שהיה קתולי, משך אליו גם פוריטנים שנרדפו גם הם באנגליה. ב-1621 הקים מושבה קתולית בניופאונדלנד, אך האקלים הקשה, האדמה הדלה והטרדות מצד הצרפתים גירשו אותו משם. הוא עבר לוירג'יניה, שנוסדה עוד במאה ה-16, אך נתקל בעוינות על רקע דתי. תחום המושבה שלו נקבע ממקורות מפרץ צ'סאפיק עד לקו רוחב 40, בו נמצאת היום העיר פילדלפיה.

מרילנד הייתה מושבת הכתר הראשונה שהזיכיון שלה הבטיח חופש דת, זכויות אזרחיות וחקיקה מקומית נפרדת. המושבה נוסדה ב-1634 על ידי 200 מהגרים, רובם קתוליים, שנכנסו לנהר הפוטומק וקנו מהאינדיאנים כפר על נהר סנט מרי, עשרה מייל במעלה מקום מפגשו עם הפוטומק. מדיניות התשלום לאינדיאנים והיחס ההוגן כלפיהם, יצרו בתחילה יחסים שלווים. החוזה שכרת לורד בלטימור עם האינדיאנים הניח את היסודות לחוזה דומה שכרת ויליאם פן שנים רבות אחר כך.

הזיכיון של מרילנד היה החוזה המדיני הראשון בעולם הנוצרי שהבטיח סובלנות דתית לבני כל הדתות (הנוצריות) וחופש פולחן. הסובלנות עוגנה בחקיקה של אספת מרילנד ב-1649 כשחקיקה דומה ברוד איילנד מקדימה אותה במעט. חופש הדת יוצא הדופן משך למרילנד פוריטנים מוירג'יניה, קווייקרים ואף לותרנים, מהמושבות ההולנדיות בקאריביים.

בשנת 1681 העניק צ'ארלס השני את האדמות שמצפון למרילנד לוויליאם פן (לימים מדינת פנסילבניה). כעבור שנה העניק צ'ארלס השני לפן גם את חציו המזרחי של חצי האי דלמרווה (מדרום-מזרח לפנסילבניה, כיום חלק ממדינות דלאוור, מרילנד ווירג'יניה). בשל כך (בגלל חפיפה בשטחים שהוענקו לשתי המשפחות) נוצר בלבול גדול בשאלת מקומו של הגבול בין שתי המושבות.

משפחות קלברט ופן העבירו את הסוגיה לפסיקתו של בית המשפט האנגלי וראש בית המשפט העליון באנגליה החליט שהגבול שבין חלקה הדרומי של פנסילבניה לחלקה הצפוני של מרילנד יהיה 24 קילומטר מדרום לפילדלפיה. לאחר כעשור הסכימו המשפחות על הפשרה והחלו במדידת הגבול, אשר הסתיימה בשנת 1767. קו הגבול נקרא קו מייסון-דיקסון, ומהווה את הגבול בין צפון-מזרח ארצות הברית לדרומה.

מרילנד הייתה אחת משלוש עשרה המושבות אשר מרדו בבריטניה ופתחו במלחמת העצמאות של ארצות הברית.

קישורים חיצוניים
----------------

ויקישיתוף מדיה וקבצים בנושא **פרובינציית מרילנד** בוויקישיתוף
* היסטוריה של המושבה
* פרובינציית מרילנד, באתר אנציקלופדיה בריטניקה (באנגלית)
* מרילנד, היסטוריה, 1600-1775, תקופת המושבות, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007553209405171
* BnF: cb119692135 (data)
* GND: 5036471-6
* LCCN: sh85081755

 |
שגיאות פרמטריות בתבנית:מקורות   
פרמטרי חובה [ נושא ] חסרים 



|  |
| --- |
| **ערך מחפש מקורות** |
| רובו של ערך זה אינו כולל מקורות או הערות שוליים, וככל הנראה, הקיימים אינם מספקים. 
אנא עזרו לשפר את אמינות הערך באמצעות הבאת מקורות לדברים ושילובם בגוף הערך בצורת קישורים חיצוניים והערות שוליים.אם אתם סבורים כי ניתן להסיר את התבנית, ניתן לציין זאת בדף השיחה. |

**חשבונאות משפטית** היא תחום של החשבונאות העוסק באיתור מידע הנחוץ במסגרת בירור משפטי.

החשבונאות המשפטית נולדה מהצורך להשיב לשאלות בתחום המשפט הפלילי או האזרחי הנוגעים לעולם החשבונאי. נראה כי קיימת הקבלה בין מטרת החשבונאות המשפטית והרפואה המשפטית. שני תחומים אלו באים לשפוך אור על נושאים בהם נדרשת מומחיות מבתי המשפט בבואם לפסוק בנושאים אלו. במקרים רבים נעזרים בתי המשפט במינוי מומחה מטעמם. בשונה ממתן חוות דעת מומחה מטעם בעלי הדין, מינוי מומחה מטעם בית המשפט הוא צעד קריטי בכל הליך משפטי. חשיבותו של מינוי מסוג זה נגזרת מכוחו להטות את הדין ולשמש ככלי עזר הכרעתי לשופטים.

סעיף 20 לפקודת הראיות [נוסח חדש], התשל"א-1971 מדגיש את חשיבות חוות הדעת ונותן את הסמכות לבתי המשפט לראותה כראיה, באומרו: "בית המשפט רשאי, אם אין הוא רואה חשש לעיוות דין, לקבל כראיה, בכתב, חוות דעתו של מומחה בשאלה שבמדע, שבמחקר, שבאמנות או שבידיעה מקצועית". העובדה שחוות דעת המומחה נחשבת לראיה משפטית מצביעה על חשיבות ההחלטה של בחירת המומחה העומדת בפני בית המשפט בדרכו להכרעת הדין. רואי החשבון מכוח הסמכתם נחשבים אמנם למומחים בתחומם, אך בכל הליך משפטי עולה הצורך לבחון את כישוריו המשפטיים של רואה החשבון בבואו לשמש כמומחה מטעם בית המשפט.

כך למשל, במתן חוות דעת בנושא איזון משאבים בין בני זוג בהיפרדות, על רואה החשבון להיות בקיא בדיני המשפחה. בתביעה בעניין סכסוך כספי, רואה החשבון צריך לשלוט ברזי דיני הראיות. הצורך בידע משלים מתחדד בעיקר בבוררויות ובגישורים, שבהם זרעי המחלוקת בין הצדדים הם לרוב קשורים לנושאים כספיים וחשבונאיים. עניינים אלו הם בתחום התמחותו של רואה החשבון, אלא שצריכה להיות התמחות משלימה בהכרת החוק, התקנות, פסקי הדין המרכזיים, הפרוצדורה המשפטית וכדומה.

על אף היותה נשענת על בסיס החשבונאות, החשבונאות המשפטית היא תחום שבו רואי החשבון נדרשים להתמקצע בסוגיות חשבונאיות ומשפטיות. תחום זה מצריך מהעוסקים בו ניסיון וידע נרחב בכל ההיבט המשפטי של נשוא חוות הדעת.

ביקורת חקירתית היא חלק מהחשבונאות המשפטית: רואה החשבון המבצע את הביקורת החקירתית בודק את גישות הצדדים ומבסס אותן על ראיות וכך הוא כותב את חוות דעתו.
עיזבונות ואפוטרופסות - הבקרה של רואה החשבון על הניהול הכספי של עיזבון או אפוטרופסות, גם נכללת בחשבונאות המשפטית. רואה החשבון חייב להכיר את חוק הירושה התשכ"ה-1965, את חוק הכשרות המשפטית, את התקנות, את הנהלים השונים של האפוטרופוס הכללי על מנת לדעת מה מותר ומה אסור בתיקים אלו. בנוסף לכל זאת חייב רואה החשבון להתמחות בביקורת פנימית וחקירתית על מנת שהדוח שלו יהווה ראיה להגשה בבימ"ש.

הערות שוליים
------------

1. ↑  רו"ח יוסי כהן ורו"ח זוהר אברהם, חשבונאות משפטית מהי?, באתר din.co.il
**ג'ורג' בר** (בעבר **ג'ורג' ורשה**; נולד ב-5 ביוני 1960) הוא זמר ישראלי מזרחי.

ביוגרפיה
--------

בר נולד וגדל ביפו בשכונת עג'מי. אמו הייתה נוצרייה לבנונית, ואביו היה יהודי פולני, אשר מקורו בוורשה, פולין. את שם משפחתו המקורי, "ורשה", קיצר ל"בר".

בגיל 20 החליט בר לעשות הסבה לתחום המוזיקה, בהתחלה כנגן. הוא התחיל ללמוד אצל סלים גזלה,
המלחין של להקת העוד, ולמד לנגן על קאנון, כלי פרסי עם 70 מיתרים. כשהבין שהוא רוצה לשיר
התחיל ללמוד פיתוח קול וסולפג' (השלב שקוראים תווים במילים ושרים אותם), בסופו של דבר
בר למד שמונה שנות לימודי מוזיקה.

רוב ההופעות שלו הם במועדונים ואירועים והוציא מספר דיסקים. אחד הלהיטים הבולטים שלו הוא השיר "הלו הלו". בר שר בערבית בשלל הדיאלקטים שלה, כמו עיראקית, מצרית, תוניסאית וכן בעברית.

בשנת 2001 נישא לרוזאלין, נוצרייה מירושלים ולאחר מכן עבר לאוסטרליה ושם גר במשך 12 שנים.

כיום הוא מתגורר בבת ים.

אלבומים חלקיים
--------------

* "אני קורא לך" 1996
* "אל תאמיני לכל זר"
* "הלו בובה"
* "הלילה מתחיל - הופעה חיה חלק א'"
* "הלילה לא נגמר - הופעה חיה חלק ב'"
* "בואי אל הים" 1997
* "שיכור מאהבה"
* "נודד בעולם" 1990
* "הלו הלו" 1990
* "מאמי" 1991
* "הלוואי עלי" 1992
* "שרוף עלייך" 1993
* "נדילי" 1995
* "כפרה אני עליך"

קישורים חיצוניים
----------------

* ג'ורג' בר, ברשת החברתית פייסבוק
* ג'ורג' בר, באתר שירונט
* ג'ורג' בר, דף שער בספרייה הלאומית
* רועי גבריאלי, כמעט אף אחד בישראל עדיין לא שמע על ג'ורג' בר מבת- ים \* ראו הוזהרתם, 29/11/01, מעריב
* דיסקים של בר

הערות שוליים
------------

1. ↑  *ג'ורג' בר הלו הלו George Bar*, נבדק ב-2022-03-14

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007309421105171
* ISNI: 0000 0004 0214 9562
* VIAF: 297340658
* WorldCat: viaf-297340658

 |
פנים בית הכנסת בושאייףבית הכנסת **בושאייף** נמצא במושב זיתן, ומשמש כבית כנסת חשוב ליוצאי לוב. בית הכנסת הוא העתק מדויק של בית הכנסת בזליתן שבלוב והוקם לפי מודל ששוחזר והועבר להנהלת המושב. בית הכנסת בושאייף נבנה ע״י הקבלן עמוס דואן בשנות ה-60. בית הכנסת קרוי על שמה של בושאייף, שלפי מסורת יהדות לוב, הייתה צדיקה בימי בית שני בעלת יכולות ריפוי מיסטיות ובתו של רבי ישמעאל כהן גדול. בשנים האחרונות בית הכנסת שופץ והוחלפו ההיכל והתיבה.

היסטוריה
--------

סיפור שעובר מדור לדור במסורת הלובית, מספר על רבי ישמעאל כהן גדול שגורש מבית המקדש לאחר חורבן בית שני והגיע לאפריקה. לרבי ישמעאל היו שלוש בנות צדיקות, אחת בשם גריבה (על שמה בית הכנסת אלגריבה באי ג'רבה שבתוניסיה), השנייה אום שוויכה (על שמה בית כנסת בטריפולי) והשלישית הייתה בושאייף שעל שמה בית הכנסת בזליתן ועל שם העתקו בישראל שבזיתן. האגדה מספרת שלבושאייף לא היו ילדים ובאחת מתפילותיה הובטח לה שהיא תזכה להזכר על ידי העדה כולה.[דרוש מקור]

לפי החוקר עופר רגב, בית הכנסת נקרא על שם הזוג בושאייף שהיו עשירים מופלגים ונדבנים. כשמת האדון בושאייף מצאה אלמנתו כי ברשותו הייתה כברת קרקע שרכש מערביי זליתן. היא הקימה במקום בית כנסת מפואר לזכרו שהיה למקום עלייה לרגל ליהודים ולמי שאינם יהודים. ב-1870 נשרף בית הכנסת והסולטן הטורקי נתן הוראה להקים אותו מחדש על חשבון האוכלוסייה המוסלמית בזליתן. 

בחול המועד סוכות תשכ"ז, אוקטובר 1966, הונחה אבן פינה לבית הכנסת. בית הכנסת נבנה כהעתק בית הכנסת בזליתן.

הילולת יוצאי לוב
----------------

פעמיים בשנה: בסוכות ובל"ג בעומר, נערכת הילולה דתית של יוצאי לוב בבית הכנסת בושאייף, ובה במה עם תזמורת נגני העדה הלובית אליה מגיעים ח"כים, שרים, רבנים ואישי ציבור, דוכני מזון של העדה הלובית, חדר הדלקת נרות ושמן. מנהג ההילולה התחיל כבר בבית הכנסת בושאייף בזליתן שבלוב ומתקיים עד היום בבניין שהוקם בישראל.

בתרבות
------

בקרב יהודי-לוב נפוץ השיר "אל-עאדה יא טראבלסיה" (המנהג, הטריפוליטאים), בו קורא המשורר שלומה וולד וואסי לבני העדה "זורו בושאייף" - בקרו בבושאייף.

גלריה
-----

* בית הכנסת "בושאייף" בלובבית הכנסת "בושאייף" בלוב
* פנים בית הכנסת. העתק מדויק של המבנה בו היו מתפללים יהודי לוב בעיר זליתן בגולהפנים בית הכנסת. העתק מדויק של המבנה בו היו מתפללים יהודי לוב בעיר זליתן בגולה

לקריאה נוספת
------------

* חנה מקובר: חכמי לוב, ישיבת הוד יוסף. ירושלים, תשנ"ב, עמודים, 157-165.
* עופר רגב: **להתאהב בארץ ישראל**, הוצאת כנרת זמורה - ביתן, 2005

קישורים חיצוניים
----------------

ויקישיתוף מדיה וקבצים בנושא **בושאייף** בוויקישיתוף
* 

* אתר האינטרנט הרשמי של בושאייף
* אלי אלון, הילולת הצדקת בושאייף בבית הכנסת במושב זיתן שבקרבת לוד, באתר TheMarker Cafe, ‏7 באוקטובר 2012
* חן ארצי־סרור, הצדיקה המסתורית בושאייף, 13 במאי 2017
* זאת המסיבה: הילולת הבושאייף של יוצאי לוב, סרטון בערוץ "כאן | חדשות - תאגיד השידור הישראלי", באתר יוטיוב (אורך: 12:00)
* אור גואטה, ‏"אתה הפותח בלא מפתח": ליל הבסיסה בבית הכנסת בושאייף, באתר דבר העובדים בארץ ישראל, 24 במרץ 2023

הערות שוליים
------------

1. ↑  יוצאי גלות לוב ישחזרו את בית הכנסת העתיק מזליתן, הצופה, 12 באוקטובר 1966
2. ↑  פדהצור בנעטיה, "סיור ב"חארה" של טריפולי", **עאדא** 30-31 מבית מרכז אור שלום, אב-אלול ה'תשנ"ח (1998)  
 "שיר לבית הכנסת בושאייף הקדושה: צלאת' בושאייף אלמקבולה", בביצוע שלומית בוחניק, **שירי חינה טריפוליטאית ותוניסאית**, סרטון בערוץ "חריף", באתר יוטיוב (אורך: 7:15), 2005
**טט** (בצרפתית: **Têt**, בקטלאנית: **Tet**) הוא נהר במחוז פירנה-אוריאנטל שבדרום צרפת באורך 115.8 ק"מ. עמק הטט מסווג כארץ של אמנות והיסטוריה (צר').

גאוגרפיה
--------

מקור הנהר במרגלות פיק קרלי (צר') בגובה 2.405 מטר מעל לגובה פני הים בעיירה אנגוסטרין וילנב דה אסקאלד (צר'). הנהר חוצה ממערב למזרח את המחוז פירנה-אוריאנטל ונשפך לים התיכון, בעיירה קאן-אן-רוסיון (צר'), לאחר שחצה את העיר פרפיניאן .

מסלולו חסום באגם בויוז (צר') (על ידי סכר הידרואלקטרי) ואגם ונסה (צר') (מאגר מים).

הידרולוגיה
----------

ספיקת המים של נהר הטט תלוי בעיקר בהמסת השלג באביב ובאופן משני בגשמי הסתיו. אף על פי שהזרימה שלו ברוב נמוכה, בטט יכולים להתרחש שיטפונות וזרימתו הגיע לשיא של 3,600מ"ק לשנייה באוקטובר 1940.

 לא ניתן להציג את הגרף באופן זמני – ההרחבה `Graph` להצגת תרשימים מושבתת כרגע.

* אגם בויאוזאגם בויאוז
* נהר הטט הקפוא, חורף 2005נהר הטט הקפוא, חורף 2005
* הרכבת הצהובה שחוצה את נהר טט ליד וילפראנש-דה-קונפלן (Villefranche-de-Conflent).הרכבת הצהובה שחוצה את נהר טט ליד וילפראנש-דה-קונפלן (Villefranche-de-Conflent).
* 
* 
*

קישורים חיצוניים
----------------

ויקישיתוף מדיה וקבצים בנושא **טט** בוויקישיתוף

הערות שוליים
------------

1. ↑  מידע על נהר הטט באתר Service d’Administration Nationale des Données et Référentiels sur l’Eau

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb121992366 (data)
* GND: 4287833-0
* VIAF: 28144647636829848280
* WorldCat (עם VIAF): 28144647636829848280

 |
**טוסיין אנטוני ריקטס** (באנגלית: **Tosaint Antony Ricketts**; נולד ב-6 באוגוסט 1987) הוא כדורגלן עבר קנדי ששיחק בעמדת החלוץ.

קריירה
------

ריקטס התחיל את הקריירה שלו בקבוצת הכדורגל של אוניברסיטת ויסקונסין גרין ביי, ובשנת 2009 הצטרף למייפה מפינלנד. ב-4 במרץ 2009 הוא ערך את הופעת הבכורה שלו בקבוצה וב-13 ביוני הוא הבקיע את שער הבכורה שלו. הוא הבקיע צמד נגד פוליטכניקה טימישוארה הרומנית במסגרת מוקדמות הליגה האירופית. בעקבות זאת טימישוארה הביעה בו עניין, וב-19 בנובמבר 2010 הוא חתם במועדון לשלוש שנים. ב-26 בפברואר 2011 ריקטס ערך את הופעת הבכורה שלו בקבוצה, בניצחון 1-3 נגד גז מטאן מדיאס. ב-5 במרץ 2011 הוא הבקיע את שער הבכורה שלו נגד קלוז'. בקיץ 2012 המועדון פשט את הרגל וריקטס שוחרר מהמועדון.

ב-31 באוגוסט 2012 חתם בוולרנגה הנורווגית בהעברה חופשית. ב-5 בנובמבר 2012 הוא ערך את הופעת הבכורה שלו בהפסד 1-0 נגד סוגנדל. בתחילת ינואר 2013 חתם ריקטס בסאנס אולף. ב-17 במרץ 2013 הוא ערך את הופעת הבכורה שלו בקבוצה, בהפסד 2-0 לסטרומסגודסט. ב-6 בספטמבר 2013 חתם ריקטס בבוג'הספור הטורקית לשנה עם אופציה לשנה נוספת. ב-22 בספטמבר 2013 הבקיע את צמד הבכורה שלו בהפסד 5-4 לאדנה דמירספור.

ב-10 ביולי 2014 הגיע ריקטס לישראל וחתם בקבוצת הפועל חיפה. ב-27 באוגוסט כבש את השער הראשון בתולדות אצטדיון סמי עופר, בניצחון קבוצתו 0-2 על הפועל עכו במסגרת גביע הטוטו, במשחק הפתיחה של האצטדיון. בליגת העל כבש ריקטס שער אחד בלבד בעונה זו, ובמשחקים רבים הוסט על ידי המאמן טל בנין לעמדת המגן הימני.

ב-3 באוגוסט 2015 חזר לטורקיה כאשר חתם בבולוספור. ב-20 ביולי 2016 הצטרף לראשונה למועדון קנדי כשחתם בטורונטו. ב-26 בינואר 2019 חתם בסודובה מריאמפולה הליטאית. ב-9 באוגוסט 2019 חזר לקנדה והצטרף לונקובר וייטקאפס עד לסוף העונה. 

### נבחרת קנדה

בשנת 2007 השתתף עם נבחרת הנוער של קנדה בגביע העולם בכדורגל עד גיל 20 שנערך בארצו. ב-9 בפברואר 2011 ערך את הופעת הבכורה שלו בנבחרת הבוגרת, בהפסד 1-0 נגד יוון. ב-1 ביוני 2011 הבקיע ריקטס את שערו הראשון בנבחרת, בתיקו 2-2 נגד אקוודור. ריקטס השתתף עם הנבחרת בגביע הזהב 2011 ובגביע הזהב 2013.

קישורים חיצוניים
----------------

ויקישיתוף מדיה וקבצים בנושא **טוסיין ריקטס** בוויקישיתוף
* טוסיין ריקטס, ברשת החברתית אקס (טוויטר)
* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  דורון בן דור, ‏טוסיין ריקטס וסטיבן כהן חתמו בהפועל חיפה, באתר ONE‏, 10 ביולי 2014
2. ↑  מערכת וואלה! ספורט‏, העברות בעולם, 21.7: המחטף של פפ מברצלונה, צ'לסי עם הצעת ענק לבנפיקה, באתר וואלה!‏, 20 ביולי 2016
**ירמיהו** (**הרמן**) **ברנובר** (נולד בטבת תרצ"ב, 13 בדצמבר 1931) הוא פרופסור לפיזיקה, סופר, אסיר ציון, חוזר בתשובה המשתייך לחסידות חב"ד ויו"ר אגודת שמי"ר.

קורות חיים
----------

סטיקר תמיכה בברנובר לקראת בחירות 1998 לנשיאות ישראל
ברנובר נולד בריגה בירת לטביה למשפחה יהודית אתאיסטית. אביו נהרג במלחמת העולם השנייה על ידי לטבים משתפי פעולה עם הנאצים, אך אמו הצליחה להימלט איתו לתוך רוסיה ובכך להינצל. הוא למד פיזיקה באוניברסיטת לנינגרד, עם התמחות במגנטו-הידרודינמיקה. במקביל ללימודיו היה מבלה זמן רב בספרייה המרכזית ע"ש סלטיקוב-שצ'דרין, שם למד עברית מהספרים שמצא שם. לאחר סיום לימודיו חזר לריגה, שם התחיל לעבוד במכונים מדעיים והתקרב לתנועת חב"ד, כאשר הגיש בקשה לעלות לארץ נאלץ לשנות את מקום עבודתו, והפך למוכר בגדים.

בריגה סיים דוקטורט והתמנה לפרופסור. בתחילת שנות ה-70 הגיש בקשה לעלייה, אך נדחה ונהיה למסורב עלייה. בשנת 1972 קיבל אשרת יציאה והגיע לישראל. לאחר הגיעו ארצה עבד באוניברסיטת תל אביב כפרופסור לפיזיקה ולאחר מכן עבר לגור בעומר ועבד באוניברסיטת בן-גוריון בבאר שבע, שם הקים מכון מחקר במגנטו-הידרודינמיקה. בשנת 1987 הוא היה בין מקימי חברת SATEC.

במקביל הצטרף להנהגת אגודת שמי"ר בעצתו של הרבי מנחם מנדל שניאורסון במטרה להפיץ יהדות בין דוברי רוסית דרך הוצאת ספרים. ספרי שמי"ר היו מספרי היהדות הראשונים שהגיעו לברית המועצות עוד בתקופת ליאוניד ברז'נייב. בתחילת שנות ה-90 היה העורך הראשי של האנציקלופדיה ליהדות רוסיה ב-3 כרכים. כמו כן הוציא לאור חומש עם תרגום רוסי חדש. בנוסף הוציא 2 ספרי ביוגרפיות על הרבי מליובאוויטש. בנוסף פרסם עשרות מאמרים על תורה ומדע ב-3 שפות.

פרסים
-----

* בשנת 1992 הוענק לו פרס יושב-ראש הכנסת לאיכות החיים
* בשנת 2016 הוענק לו "אות מפעל חיים" של שר התשתיות

הרצה לנשיאות
------------

בשנת 1998 ניסתה תנועת מנהיגות יהודית להריץ את ברנובר כמועמד לכהונת נשיא מדינת ישראל, אך בהיעדר תמיכה של עשרה חברי הכנסת, כנדרש בסעיף 6 של חוק יסוד: נשיא המדינה, לא היה ברנובר מועמד בהצבעה.

ספריו
-----

* **ממעמקים** - הגות בנושא דת ואתאיזם, הודפס בסוד בארץ בתקופת שהותו בברית המועצות
* **הדרך חזרה** - אוטוביוגרפיה (הוצאת מעריב)
* **בעין הלב**, הוצאת מעריב, 1989
* **נביא מקרבך: ביוגרפיה של הרבי מלובביץ'**, הוצאת ממ"ש (מהדורה מחודשת ומורחבת של "בעין הלב"), 2007
* **מה רבו מעשיך ה'**, בשיתוף עם הרב יוסף שמחה גינזבורג (בהוצאת שמי"ר)
* **התשובה**, (בהוצאת חוצה)
* **The Ultimate Jew**, ביוגרפיה של הרבי מליובאוויטש באנגלית, 2015

קישורים חיצוניים
----------------

* ירחון "באור התורה" בהוצאת ברנובר
* אתר הבית של פרופ' ברנובר באוניברסיטת בן-גוריון
* "הנס השני" - ראיון עם ירמיהו ברנובר, בתוך "בנתיבות שבים - אל המקורות", בני ברק ה'תשל"ט
* כתבי העיתון, בשבע 410: ישראל עושה תשובה, באתר ערוץ 7, 16 בספטמבר 2010
* דניאל רובי, MHD על הגג, מגזין US: Popular Science, אוקטובר 1982, 221-5, עמ' 64-66
* ירמיהו ברנובר (1931-), דף שער בספרייה הלאומית

הערות שוליים
------------

1. ↑  אות מפעל חיים לפרופ' ירמיהו ברנובר הוענק בכנס החשמל הבינלאומי באילת
2. ↑  צעד קטן בדרך ארוכה, באתר web.archive.org, ‏2014-10-02

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007259189905171
* BIBSYS: 2024940
* BnF: cb137379415 (data)
* CiNii: DA00149398
* GND: 119078694
* ISNI: 0000 0001 0884 5284
* LCCN: n83009951
* LNB: 000094912
* NTA: 296987891
* SELIBR: 279538
* SUDOC: 066925533
* VIAF: 31978330
* WorldCat: lccn-n83009951

 |
**קנבוטק בע"מ** היא חברה ציבורית ישראלית בתחום הביוטכנולוגיה, המפתחת מוצרים רפואיים ופתרונות טכנולוגיים לתחום הרפואה המניעתית והרפואה האינטגרטיבית. היא החברה הראשונה בישראל שנכנסה לבורסה דרך פלטפורמת גיוס המונים ולא דרך רכז הנפקה.

גיוסים והנפקה
-------------

בשנת 2019 הפכה קנבוטק לחברה מציעה וביצעה את גיוס ההמונים הראשון שלה דרך פלטפורמת פאנדיט בה גויסו 6.3 מיליון שקלים מהציבור. לאחר מכן גייסה בהקצאה פרטית כ-1.1 מיליון שקלים.

באוגוסט 2020 הפכה קנבוטק לחברה הראשונה בישראל שגייסה בגיוס המונים לאחר אישור תשקיף על ידי הרשות לניירות ערך. על בסיס התשקיף גייסה החברה מהציבור דרך פאנדיט 12.8 מיליון שקלים, וכפועל יוצא הפכה לחברה ציבורית שאינה נסחרת.

ביוני 2021 אושרה הצעת המדף של החברה בהתבסס על תשקיף על ידי הרשות לניירות ערך ועל ידי הבורסה, ובמסגרתו גייסה קנבוטק 32 מיליון שקלים ונכנסה למסחר בבורסה בתאריך 25 ביולי 2021 ובכך הפכה לחברה הראשונה בישראל שנכנסת לבורסה דרך פלטפורמת גיוס המונים ולא דרך רכז הנפקה.

צוות החברה
----------

החברה הוקמה על ידי אלחנן שקד, מנכ"ל לשעבר של חטיבת מוצרי הצריכה של Perrigo, ד"ר דב מלמד, מומחה בפיתוח תרופות, יואב רוטלר, סמנכ"ל הכספים של החברה ושראל חן-טוב, מנכ"ל קבוצת BioPharmax.

בצוות הפיתוח הרפואי שותפים האונקולוגית, פרופסור תמר פרץ, הפיזיולוג פרופסור יובל חלד, הביולוג פרופסור פואד פארס יחד עם בנו דוקטור באסם פארס, הקרדיולוג פרופסור חיים לוטן ופרופסור סולומון ואסר.

תחומי העיסוק של החברה
---------------------

כל מוצרי החברה מבוססים על שילוב של קנבינואידים וחומרים פעילים מפטריות מרפא. במוצרים שונים משלבים בחברה רכיבים טבעיים נוספים המתאימים לאופי הטיפול.

### רפואת מניעה

החברה מפתחת פתרונות בתחום הרפואה המונעת וחיזוק המערכת החיסונית.

### מוצרים אינטגרטיביים

שמונה פורמולות המשלבות פטריות מרפא וקנאביס רפואי. הפורמולות נועדו להשתלב בטיפול של חולי הסרטן על מנת להביא לטיפול רפואי יעיל יותר, להפחית תופעות ולהקל ולשפר את חיי המטופלים. החברה גם מבצעת ניסויים כדי לבחון את יעילות המוצרים בעיכוב הצמיחה והתפשטות הגידול הסרטני.

### תרופה בוטנית לסרטן הלבלב והמעי הגס

לקנבוטק זכויות שימוש בלעדיות בפטריה בשילוב עם קנבינואידים מצמח הקנאביס. בהתבססות על מחקר של פרופסור פואד פארס על פטריית מרפא ייחודית, מפתחת החברה תרופה בוטנית לסרטן הלבלב וסרטן המעי הגס.

קישורים חיצוניים
----------------

* אתר האינטרנט הרשמי של קנבוטק
* קנבוטק בע"מ, באתר הבורסה לניירות ערך בתל אביב

* קנבוטק בע"מ, באתר "מאיה"

הערות שוליים
------------

1. 1 2 3 4 5  קנבוטק בע"מ: נתונים כספיים באתר מאי"ה.
2. ↑  חזי שטרנליכט, חברת הקנאביס קנבוטק תיסחר בת"א: "ביצענו את גיוס ההמונים הגדול בישראל", באתר כלכליסט, 12 ביולי 2021
3. ↑  קנבוטק גייסה כ-13 מיליון שקל במודל חדשני של הנפקה ישירה לציבור, באתר וואלה!‏, 6 בדצמבר 2020
4. ↑  קנבוטק: מוצר ה-Immunity הראה הפחתה של מעל ל-80% בתהליכים דלקתיים באתר ספונסר

| **מניות מדד תל אביב ביומד** |
| --- |
| (נכון ל-23 בנובמבר 2022) |
| 

|  |
| --- |
| אבוג'ן • אופקו הלת' • אורמד • אייסקיור מדיקל • אינטרקיור • אלמדה ונצ'רס • אנדימד • אנלייבקס • אפיטומי מדיקל • בונוס ביוגרופ • ביו ויו • ביוליין • בריינסוויי • די.אן.איי ביומד • טבע • טוגדר פארמה • יומן אקסטנשנס • כלל ביוטכנולוגיה • ליניאג' • מטריסלף • סופווייב מדיקל • פלסאנמור • פרוטליקס • פרפל ביוטק • קומפיוג'ן • קמהדע • קפיטל פוינט • קנבוטק • רקח • שיח מדיקל • תיקון עולם |

 |
**חוק הפיקוח על מכונים פסיכומטריים, תשס"ט-2008** מסדיר את פעילות המכונים העוסקים בהכנה לבחינה הפסיכומטרית.

מטרת החוק
---------

מטרת החוק היא להסדיר את פעילות המכונים הפסיכומטריים, ליצור מציאות שבה המדינה תוכל להגן בצורה יעילה על חיילים וסטודנטים לעתיד המוציאים את מיטב כספם עבור ההכנה לבחינה והקבלה לאוניברסיטאות.

החוק מיועד אל המכונים הפסיכומטריים, אל הסטודנטים ובפרט אל חיילים משוחררים.

עיקרי החוק
----------

החוק נועד להגן על תלמידי המכונים הפסיכומטריים ובפרט חיילים משוחררים, אשר רוצים לבטל את השתתפותם בקורסי ההכנה לבחינת הפסיכומטרי, ולבחינה עצמה.

### ביטול השתתפות בקורס

החוק קובע שתלמיד רשאי לבטל את השתתפותו בקורס עד שלושים ימים לפני תחילת הלימודים בקורס – בלא דמי ביטול, מתום שלושים ימים לפני תחילת הלימודים בקורס ולא יאוחר מתחילת הלימודים – כנגד דמי ביטול בסכום שלא יעלה על עשרה אחוזים מהמחיר הכולל, עד תום שליש מהמפגשים בקורס – כנגד דמי ביטול בסכום שלא יעלה על ארבעים אחוזים מהמחיר הכולל.

### פרסום מבחנים ונתונים על ידי המרכז הארצי לבחינות והערכה

החוק מחייב את המרכז הארצי לבחינות והערכה לפרסם לציבור, לאחר כל מועד שבו התקיים מבחן פסיכומטרי, טופס מבחן מרכזי שניתן באותו מועד ואת פתרונו, וכן נתונים בדבר תוצאות המבחן, לרבות התפלגות התוצאות לפי מדדים שונים. וכן החוק מחייב את המרכז הארצי לבחינות והערכה לפרסם אחת לשנה טופס מבחן בכל שפה שבה התקיים מבחן פסיכומטרי באותה שנה.

הרקע לחוק
---------

בתאריך 4 בנובמבר 2008 חבר הכנסת סילבן שלום ובסיוע "אמון הציבור" קבע מדרג של החזרים ושעל פיו, תלמיד שביטל השתתפותו בקורס, חודש לפני תחילתו יזכה להחזר מלא של שכר הלימוד. שלום הסביר לחברי הכנסת כי ענף הפסיכומטרי הוא ענף הממומן ברובו מכספי מדינה. מרבית התלמידים במכונים הם חיילים משוחררים הממנים את הקורס הפסיכומטרי באמצעות כספי הפיקדון המגיעים להם מכוח חוק קליטת חיילים משוחררים. ההערכה היא כי המדינה מעבירה למכונים הפסיכומטריים כ-100 מיליון שקל בשנה עבור עשרות אלפי תלמידים שהם חיילים משוחררים הזכאים להשתמש בכספי הפיקדון לצורך כך. לדברי שלום, עידוד חיילים משוחררים ללימודים גבוהים, שבחינה פסיכומטרית היא תנאי להם הוא מטרה חברתית ולאומית.

קישורים חיצוניים
----------------

* חוק הפיקוח על מכונים פסיכומטריים, תשס"ט-2008, בספר החוקים הפתוח
* היסטוריית החקיקה של חוק הפיקוח על מכונים פסיכומטריים, במאגר החקיקה הלאומי באתר הכנסת

הערות שוליים
------------

1. ↑  חוק הפיקוח על מכונים פסיכומטריים – ויקיטקסט, באתר he.wikisource.org
2. 1 2  בחור-ניר, דיאנה (2008-11-04). "חוק הפיקוח על הפסיכומטרי עבר בקריאה שלישית ונכנס לתוקף". *Globes*. נבדק ב-2021-04-21.
הדגמה של בעיטות באמנויות לחימה
בעיטה בכדורגל
באלימות, אמנויות לחימה וספורט, **בעיטה** היא התקפה בעזרת כף הרגל, הברך או הרגל. לעיתים קרובות משתמשים בהתקפה זו בקרב פנים אל פנים. באופן כללי, בעיטות איטיות יותר אך יותר חזקות ממכות הנעשות עם הידיים. 

בעיטות תופסות חלק מרכזי באמנויות לחימה רבות, כמו קראטה, איגרוף תאילנדי וטאקוונדו בעוד שאומנויות אחרות לא משתמשות בבעיטות בכלל כמו ג'ודו ואיגרוף. אומנויות אחרות משתמשות בבעיטות, אך מגבילים את טווח הפגיעה שלהם לרגליים ופלג הגוף התחתון.

קיים מספר רב של בעיטות, ולחלקם יש שמות משלהם. לעיתים קרובות לתנועה מסוימת יהיה שמות שונים באמנויות לחימה שונות. 

בכדורגל הנגיעה בכדור מותרת בכל חלקי הגוף, למעט הידיים, אך מקובל בעיקר לבעוט בו ברגל. ישנם מספר סוגי בעיטות מיוחדים בכדורגל: בעיטת עונשין, בעיטה חופשית ובעיטת קרן.

ראו גם
------

| מיזמי קרן ויקימדיה |
| --- |
| ויקימילון ערך מילוני בוויקימילון: **בעיטה** |
| ויקישיתוף תמונות ומדיה בוויקישיתוף: **בעיטה** |

* בעיטת מספריים בכדורגל
* בעיטת מספריים באומניות לחימה

לקריאה נוספת
------------

* דוד בן-סירא, משה איילון, היבטים ביומכניים בבעיטת כדורגל, **בתנועה** 8 (4-3), 2007, עמ' 286-239 .
|  |
| --- |
| **יש לערוך ערך זה**. הסיבה היא: **הרבה דברים לא ברורים. חוסר מקורות**. |
| אתם מוזמנים לסייע ולערוך את הערך. אם לדעתכם אין צורך בעריכת הערך, ניתן להסיר את התבנית. ייתכן שתמצאו פירוט בדף השיחה. |

**קלרוטריון** (יוונית עתיקה: **κληρωτήριον**) היה מכשיר ששימש באתונה הדמוקרטית את הפוליס (עם), כדי לבחור בצורה אקראית אזרחים לתפקידים שונים בכלל , ובפרט את המושבעים שיכהנו בתפקיד באותו יום. המכשיר היה אחד מאמצעי הזיהוי שבאמצעותם זוהתה היצירה "מדינת האתונאים", מאת אריסטו ותלמידיו, שנמצא על גבי פפירוס בפיום[דרוש מקור].

באתונה הדמוקרטית נבחרו מדי שנה כ-6000 מושבעים (תלוי תקופה), בפנל גלוי. כל אזרח מועמד קיבל פינאקיה, כרטיס ברונזה עם שמו המעיד על מעמדו. הוא היה רשאי לנצל את מועמדותו אך לא חייב. המועמד היה חייב להיות אזרח בן שלושים לפחות, נקי מעבירות מסוימות (כמו עברות מין ועוד) .

בכל יום בוצעו שתי הגרלות, הראשונה שבהם, שקבעה את המושבעים שידונו באותו יום הייתה באמצעות מכשיר זה. כל מועמד נעץ את כרטיס הברונזה שלו באחת מהשורות של המכשיר שסומנו באותיות. במכשיר היה צד נלווה אליו הכניסו כדורים שחורים ולבנים, כאשר יצא אחד מהצבעים בוטלה שורה.

* קלרוטריון במוזיאון של Ancient Agoraקלרוטריון במוזיאון של Ancient Agora
* קלרוטריון במוזיאון "Ure Museum of Greek Archaeology"קלרוטריון במוזיאון "Ure Museum of Greek Archaeology"
* כרטיס הברונזה של שופטכרטיס הברונזה של שופט
* כרטיס הברונזה והכדור כרטיס הברונזה והכדור

קישורים חיצוניים
----------------

ויקישיתוף מדיה וקבצים בנושא **קלרוטריון** בוויקישיתוף
פירוש נוסף ערך זה עוסק בנהר האינדוס. אם התכוונתם לתרבות שהתפתחה ליד הנהר, ראו תרבות עמק האינדוס.

אזור המפגש בין האינדוס לנהר זנסקר, לדאק.
נהר האינדוס ליד לה
**אִינְדוֹס** (מיוונית: **Ἰνδός**; באורדו ופנג'אבי: **سندھ**, סִנְדְהְ, מסנסקריט: **सिन्धु**, סִינְדְהוּ; בסינדית: **مھراڻ**, מֵהְרָאן; בפשטו: **اباسین**, אַבָּאסִין) הוא הנהר הגדול בפקיסטן ואחד הגדולים באסיה. אורכו 3,200 ק"מ, שטח אגן הניקוז מעל 1,165,000 קמ"ר, וספיקתו הממוצעת 6,600 מטר מעוקב לשנייה. לפני חלוקתה של תת-היבשת ההודית למדינות הודו ופקיסטן ב-1947, האינדוס היה שני רק לגנגס מבחינת חשיבות תרבותית וכלכלית לאזור. הנהר הוא מקור שמה של הודו ("אינדיה"). תחילתו של הנהר בטיבט, והוא זורם מההימלאיה לכיוון צפון-מערב דרך לדאק וקשמיר, ואז פונה דרומה כמעט לכל אורכה של פקיסטן. תרבות עמק האינדוס היא אחת מהתרבויות העירוניות הקדומות בעולם.

מסלול והידרולוגיה
-----------------

### מסלול

מקורו הראשוני של האינדוס הוא בטיבט; הוא מתחיל בפגישתם של נהרות הסנגה (Sengge) והגאר (Gar), שמנקזים את רכסי נגאנגלונג קנגרי (Nganglong Kangri) וגאנגדיס שן (Gangdise Shan). האינדוס ממשיך בזרימתו צפון מערבה דרך גילגיט-בלטיסטן דרומית לרכס קאראקורם (Karakoram), ושם הוא מתחיל לפנות דרומה, ויוצא מהגבעות שבין פשאוור (Peshawar) ורוואלפינדי (Rawalpindi). בנקודה זו נבנה עליו סכר, שיוצר את מאגר טרבלה (Tarbela). שאר המסלול שלו לים הוא במישורי הפנג'אב והסינד, ושם הנהר נעשה איטי ורחב. הוא עובר על יד היידראבאד, ונשפך לים בדלתה גדולה מדרום-מזרח לקראצ'י.

#### יובלים

* גילגיט
* גיזאר
* הונזה
* גומאל
* זוב
* קאבול
* קונאר
* סוטלג'
* שייוק
* ביאס
* צ'נאב
* ג'לום
* רווי

### פרטים נוספים

אינדוס הוא אחד מהנהרות בעולם שבהם מתרחש נחשול גאות — שבמהלכו הגאות יוצרת נחשול מים הנע במעלה הנהר כנגד כיוון הזרם. 
אינדוס הוא גם ה"נהר האקזוטי" (נהר שעובר בעיקר בארץ שהוא לא מקבל ממנה מים) הגדול בעולם, מבחינת ספיקה.

היסטוריה וארכאולוגיה
--------------------

תרבות עמק האינדוס היא אחד מהתרבויות העירוניות הקדומות בעולם. שמה באה מהמילה הסנסקריטית לנהר, "סינדהו", ממנה נפלה האות "ס" כשהמילה עברה לפרסית. מכאן הפרסים קראו לארץ הקרובה לנהר "הינדוס", והיוונים השמיטו את האות "ה", וקראו לארץ "אינדוס". שם זה ניתן לכל תת-היבשת על ידי הרומאים, וכך הגיעו לשם "אינדיה" בשפות המערביות. "הודו" העברית נמצאת בתנ"ך (לדוגמה, "מהודו ועד כוש", מגילת אסתר א א), וגם היא מגיעה מהפרסית.

בעלי חיים
---------

בנהר האינדוס חי נהרתן האינדוס, שבעבר היה נפוץ גם ביובליו של האינדוס ואולי גם בקצוות הצפון-מערביים של המחוז ההודי פנג'אב.

ראו גם
------

* השיטפונות בפקיסטן ב-2010

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **אינדוס** |

* פרויקט שימור אזורים הרריים
* דף על פיתוח האזורים הצפוניים
* אינדוס, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 4095957-0
* NARA: 10038808
* NDL: 00628235
* NKC: xx0117801
* VIAF: 237269647
* WorldCat: viaf-237269647

 |
שיפוץ דירה
**שיפוץ** הוא תהליך של שינוי, שיקום, שיפור או תיקון של עצמים – מבנה אדריכלי (דירה, בניין, אצטדיון), כלי תחבורה, מכונה ועוד. עבודות השיפוץ יכולות לכלול מגוון משימות, החל מהחלפת אלמנטים שאינם מתפקדים ועד לעדכון מלא של המבנה או העיצוב. מטרתו של השיפוץ היא לשחזר את מצבו הפיזי של חפץ שהתבלה, או לשדרגו בחידושים שונים.

שיפוץ של דירה כולל את סוגי העבודות הבאות: גימור, צביעה, הדבקת טפטים, איטום תפרים, עבודות שרברבות וחשמל ואחרות. התקנת אלמנטים חדשים: חלונות, דלתות, החלפת חיווט חשמל ואספקת מים ועוד.

שיפוץ מבנה אדריכלי
------------------

שיפוץ של דירה כולל את סוגי העבודות הבאות: גימור, צביעה, הדבקת טפטים, איטום תפרים, עבודות שרברבות וחשמל ואחרות. התקנת אלמנטים חדשים: חלונות, דלתות, החלפת חיווט חשמל ואספקת מים ועוד. משימו דומות מתבצעות גם במבנים גדולים יותר, כגון בניין משרדים או אולם הופעות.

### סוגי שיפוצים

תכנון עבודות שיפוצים בידי מעצבת
שיפוץ הבית הלבן בשנת 1950
* **שיפוץ קומפלט** – מכלול של עבודות משמעותיות לשיפור מצב המבנה. כגון עבודות גמר, אינסטלציה, חשמל. לעיתים קרובות שיפוץ גדול כולל גם תוספות בנייה או שינויים קונסטרוקטיביים בתוך המבנה. נהוג לפנות לשירותי מעצב פנים בעת שינוי מוחלט של עיצוב הפנים של המקום. שיפוץ ביתי גדול כולל מגוון עבודות הבאות:
	+ עיצוב פנים וחוץ של הנחות;
	+ הובלה של חומרי בניין נחוצים;
	+ עבודות גימור פנים;
* **תחזוקה** – אוסף של פעולות לשמירה על הפונקציונליות או השירות של חלל כאשר נעשה בו שימוש למטרה המיועדת לו. בדיוק כמו הליך השיפוצים, תחזוקה עשויה לכלול תיקון ושימור המבנה מפני מפגעים הנוצרים תוך כדי השימוש בו.
* **שיפוץ קוסמטי** – השאיפה כאן היא לבצע שינויים קלים. נעשה עיצוב פנים מינימלי, למשל, הדבקת טפטים, צביעת קירות ותקרה התקנת פרקט וכו'. שיפוצים קוסמטיים משמשים לרוב לעדכון עיצוב הקיים ו/או תיקון פגמים חזותיים בפנים.
* **שיפוץ כללי** – מתמקד בעיקר בעבודות גימור ותיקון כלליות. לרוב כולל **שיפוץ חדר אמבטיה**, החלפת מטבח, פרקט, דלתות, צביעה וסיוד.

בישראל התקיים במאה ה-21 מיזם תמ"א 38 שנועד לחזק בניינים לעמידות טובה יותר בפני רעידת אדמה, ומלווה בדרך כלל בשלל שיפורים נוספים, כגון הוספת מעלית וממ"ד. לצד מיזם זה מתקיים מיזם תמ"א 38/2, שמאפשר הריסה של הבניין הקיים והקמת בניין חדש במקומו.

#### הליך עבודות שיפוצים כלליים

* גידור אתר הבנייה ואזורים מסוכנים;
* החלפת מערכות אספקת מים, ביוב, חימום;
* החלפת חיווט חשמלי;
* חיפוי קירות וריצוף;
* עבודות גימור והתקנות.

שיפוץ מטוסים וכלי שיט
---------------------

שיפוץ מטוסים וכלי שיט הוא חלק ממחזור החיים שלהם, לשם תחזוקה מונעת. צוללת, למשל, נדרשת מדי חמש שנים לבלות כשנה על מבדוק לתיקונים ושיפוצים. בנוסף לפעולות תחזוקה אלה, שמטרתן לשמור על כושרו של המטוס או כלי השיט, נערכות לעיתים בכלים אלה פעולות שדרוג, כגון החלפת המנוע ליעיל יותר, החלפת מערכת האוויוניקה וכדומה. דוגמה לכך היא מיזם "קורנס 2000" לשדרוג מטוסי מקדונל דאגלס F-4 פנטום של חיל האוויר הישראלי, שעיקרו החלפת מערכות האוויוניקה, החימוש והמכ"ם.

קישורים חיצוניים
----------------

ויקישיתוף מדיה וקבצים בנושא **שיפוץ** בוויקישיתוף

הערות שוליים
------------

1. ↑  אבי קרטין, טיסת בכורה לסוס קרבות זקן ומשופץ, חדשות, 12 באוגוסט 1987
**קטרינה סנדרה יוגואט** (באנגלית: **Katriana Sandra Huguet**; נולדה ב-29 ביולי 1990), המוכרת יותר בשם הבמה שלה **קאט דליה** (**Kat Dahlia**), וכן **קאט יו** (**Kat Hue**), היא זמרת-יוצרת וראפרית אמריקאית ממוצא קובני-לבנוני.

ביוגרפיה
--------

קאט דליה נולדה ב-29 ביולי 1990 במיאמי, פלורידה.

ב-29 בפברואר 2012, היא הוציאה את המיני-אלבום הראשון שלה, *Shades of Gray*.

ב-1 במרץ 2013, היא הוציאה את הסינגל "Gangsta". השיר הגיע, בשיאו, למקום ה-12 במצעד השירים מתחת להוט 100, למקום ה-48 במצעד ה-R&B/היפ-הופ איירפליי, למקום ה-25 במצעד השירים הקצביים, למקום ה-40 במצעד שירי ה-R&B/היפ-הופ, למקום ה-45 במצעד שירי ה-R&B/היפ-הופ הדיגיטליים, למקום ה-28 במצעד המיינסטרים R&B/היפ הופ איירפליי, למקום ה-13 במצעד שירי ה-R&B, למקום ה-21 במצעד הסטרימינג של שירי R&B, למקום ה-25 במצעד השירים הקצביים איירפליי, למקום ה-15 במצעד סינגלי ה-R&B הדיגיטליים, למקום ה-13 במצעד ה-Heatseekers ולמקום התשיעי במצעד סינגלי R&B/היפ הופ.

ב-21 בנובמבר 2013, היא הוציאה את המיקסטייפ הראשון שלה, *Seeds*.

ב-2014, היא הוציאה את הסינגל "Crazy". השיר הגיע, בשיאו, למקום ה-45 במצעד השירים הלטיניים, למקום ה-26 במצעד השירים הקצביים איירפליי.

ב-2014, היא דורגה במקום השמיני ברשימת "Next Big Sound" של בילבורד.

ב-13 בינואר 2015, היא הוציא את אלבום האולפן הראשון שלה, *My Garden*. האלבום הגיע, בשיאו, למקום ה-54 בבילבורד 200, למקום ה-38 במצעד האלבומים המסחריים, למקום ה-38 במצעד האלבומים העכשוויים.

ב-2015, היא הוציאה את הסינגל "I Think I'm in Love". השיר הופיע (ללא קרדיט) בפרק "The Bed's Too Big Without You" של האנטומיה של גריי.

ב-9 במאי 2016, היא הוציאה את המיני-אלבום השני שלה, *20s, 50s, 100s*.

ב-2016, היא הופיעה בשיר "La Negra Tiene Tumbao" של איימה ניבולה (אנ'). השיר הגיע, בשיאו, למקום ה-14 במצעד המוזיקה הטרופית איירפליי.

ב-4 במאי 2018, היא הוציאה, בשיתוף פעולה עם סאלאם רמי (אנ'), את המיני-אלבום השלישי שלה, *South Beach Social Club*.

ב-30 באוקטובר 2020, היא הוציאה את אלבום האולפן השני שלה, *Seven*.

ב-2021, היא הייתה אחת מהכותבים של השיר "Selfish Love" של די ג'יי סנייק וסלינה גומז ושל השיר "Pa' Mis Muchachas" של כריסטינה אגילרה, בקי ג'י וניקי ניקול בהשתתפות נטי פלוסו.

ב-2022, היא הייתה אחת מהכותבים של השיר "Suéltame" של כריסטינה אגילרה וטיני ושל השיר "Cuando Me Dé la Gana" של כריסטינה אגילרה.

קישורים חיצוניים
----------------

* קאט דליה, ברשת החברתית פייסבוק
* קאט דליה, ברשת החברתית אקס (טוויטר)
* קאט דליה, במסד הנתונים הקולנועיים IMDb (באנגלית)
* קאט דליה, באתר אייטונס (באנגלית)
* קאט דליה, באתר ספוטיפיי
* קאט דליה, באתר סאונדקלאוד (באנגלית)
* קאט דליה, באתר Last.fm (באנגלית)
* קאט דליה, באתר AllMusic (באנגלית)
* קאט דליה, באתר MusicBrainz (באנגלית)
* קאט דליה, באתר דיזר
* קאט דליה, באתר Yandex.Music (ברוסית)
* קאט דליה, באתר Discogs (באנגלית)
* קאט דליה, באתר Songkick (באנגלית)
* קאט דליה, באתר Genius
* קאט דליה, באתר SecondHandSongs
* קאט דליה, באתר בילבורד (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1065933622
* LCCN: no2015038265
* MusicBrainz: d174f049-fed6-4606-b589-f7edf10dac71
* VIAF: 313459724
* WorldCat: lccn-no2015038265

 |
**שברולט קמארו דור החמישי** היא מכונית פוני, שיוצרה על ידי יצרנית הרכב האמריקאית שברולט, חברה בת של ג'נרל מוטורס בין השנים 2010 ל-2015.

גרסאות הדור החמישי
------------------

### קמארו SS

בשנת הדגם 2011 סיפק מנוע ה-V6 של קמארו SS ‏312 כוח סוס ו-377 ניוטון מטר, תוספת של 8 כוח סוס ו-6.8 ניוטון מטר מ-2010.

### קמארו SSX

ב-2010 חשפה שברולט את מכונית הקונספט קמארו SSX. ה-SSX היא גרסה של הקמארו SS שהומרה למכונית מסלול סגור. היא נבנתה כדי להדגים רכיבי ביצועים חדשים.

### קמארו ZL1

ZL1, שנחשפה ב-2011 בשיקגו, היא גרסה בעלת הביצועים הגבוהים של הקמארו SS. לפחות 30% מהחלקים ב-ZL1 הם בלעדיים למודל.

המכונית כוללת מנוע 6,162 סמ"ק מנוע LSA V8 עם מגדש על בנפח של 1.9 ליטר. המנוע מפיק 580 כ"ס ב-6,000 סל"ד ומומנט של 754 ניוטון מטר ב-4,200 סל"ד. הכוח מועבר לגלגלים האחוריים באמצעות תיבת שישה הילוכים ידנית או אוטומטית.

### קמארו RS

לקמארו RS נוספו גלגלים בגודל 20 אינץ'.

לקמארו RS יש תפוקה של 426 כ"ס כאשר היא מצוידת בתיבת שישה הילוכים ידנית, שהצטמצמו ל-400 כ"ס כאשר המכונית הייתה מצוידת בשישה הילוכים אוטומטיים.

גלריה
-----

* ZL1ZL1
* SSXSSX
* SSSS
* RSRS

ראו גם
------

* שברולט קמארו
* שברולט קמארו הדור השישי
* שברולט קמארו הדור הרביעי
* שברולט קמארו הדור השלישי
* שברולט קמארו הדור השני
* שברולט קמארו הדור הראשון

קישורים חיצוניים
----------------

* 

* אתר האינטרנט הרשמי של שברולט קמארו הדור החמישי

ויקישיתוף מדיה וקבצים בנושא **שברולט קמארו הדור החמישי** בוויקישיתוף

הערות שוליים
------------

1. ↑  שברולט קמארו - היסטוריה web.archive.org/web/20151116201845